Dj nevykele

Ugnė Dominaitė (sceninis vardas „dj nevykele“ (DJ Nevykėlė); g. 2006 m. birželio 5 d.) – Lietuvos muzikos atlikėja ir dainų autorė.

Jos įrašytas kūrinys „aerobika“ tapo dideliu interneto hitu. 2023 m. sausį dj nevykele triumfavo M.A.M.A. 2022 apdovanojimų ceremonijoje – pelnė Metų proveržio statulėlę.https://www.lrt.lt/mediateka/irasas/2000279893/su-kuriniu-aerobika-ispopuliarejusi-dj-nevykele-apie-pirmaji-albuma-jo-pavadinima-ir-planus-del-eurovizijos

 Biografija 

 Ankstyvieji metai 
Apie U. Dominaitės ankstyvąją muzikinę patirtį žinoma nedaug. Atlikėja interviu teigė, kad muzika pradėjo domėtis nuo pat mažens, vaikystėje lankė muzikos mokyklą. 2020 m. pradėjo mokytis bei kurti elektroninę muziką kompiuteriu.

 Muzikos karjera 
2022 m. vasarį dj nevykele Soundcloud platformoje paskelbė pirmąją iki šiol viešai prieinamą dainą „dreineris konteineris esi“https://soundcloud.com/ugn-dominait/draineris-konteineris-esi. Tų pačių metų birželio 5 dieną, toje pačioje platformoje pasirodė „aerobika“. Šis kūrinys išpopuliarėjo TikTok vaizdo įrašų platformoje kaip garso takelis ir tapo vienu klausomiausiu kūrinių Lietuvoje. Hitas ilgą laiką laikėsi Spotify klausomiausiųjų sąrašuose,https://kworb.net/spotify/track/4SA3hKVvIbnDWjwH1Hnp1C.html 2024 m. sausio mėn. duomenimis, vien Spotify platformoje buvo perklausytas 5 mln. kartų. Dar vienas itin daug dėmesio sulaukęs kūrinys – „aš tavo lovoj, o tu lolą kapoji“, Spotify perklausytas daugiau nei 1 mln. kartų.

Po 2023 m. vykusių M.A.M.A. apdovanojimų dj nevykele nusprendė įrašyti savo pirmąjį albumą pavadinimu „OŽKA“. Albumas, kuriame skamba 10 kūrinių, buvo išleistas tų pačių metų birželio 5 dieną.https://www.lrt.lt/naujienos/muzika/680/2005262/ramunas-zilnys-kalbina-dj-nevykele-apie-netiketai-uzklupusia-sekme-ir-pirmaji-albuma Jam pristatyti dj nevykele surengė koncertus Vilniuje, Klaipėdoje ir Kaune.https://www.700vilnius.lt/faq/liepos-20-d-dj-nevykele-ozka-show-lukiskiu-kalejime-2-0/ 

2023 m. sausio 27 d. buvo išleistas muzikinis klipas dainai "aerobika", režisuotas Domo Merkliopo.https://www.15min.lt/zmones/naujiena/muzika/scenos-fenomenu-tapusios-dj-nevykeles-premjera-pristato-hito-aerobika-vaizdo-klipa-1054-2000896

2023 m. vasario 23 d. su roko grupe jautì pristatė kūrinį pavadinimu „Fake“. Kūrinys šiek tiek įkvėptas „hyperpop” žanro, kaip ir pačios U. Dominaitės kūryba. Tačiau šio žanro motyvus jie nusprendė apjungti su sunkiomis gitaromis ir disonansinėmis melodijomis.https://www.lrt.lt/naujienos/muzika/680/1921161/netiketas-duetas-grupe-jauti-ir-dj-nevykele-pristato-kartu-irasyta-daina Dominaitė taip pat yra pasirodžiusi šios grupės albumo „DŽIAUGSMAS“ pristatymo koncerte.

2025 m. atlikėja pranešė stabdanti savo muzikos karjerą. Rugpjūčio 28 d. „Vichy“ vandens parke įvyko paskutinysis jos koncertas. Po šio etapo Dominaitė planavo studijuoti farmaciją Jungtinėje Karalystėje.Atlikėja dj nevykėlė deda tašką: atsisveikina su gerbėjais. www.delfi.lt. Nuoroda tikrinta 2026-02-14.

 Apdovanojimai 
2023 m. vykusiuose M.A.M.A. 2022 apdovanojimuose dj nevykele laimėjo „Metų proveržis”, „Metų daina“ ir „Metų progresyvaus pop atlikėjas/-a“ apdovanojimus.https://muzikosreviu.lt/trims-m-a-m-a-nominuota-dj-nevykele-pristato-hito-aerobika-vaizdo-klipa/ 

 Diskografija 

 Albumai 
+PavadinimasMetaiOŽKA2023flamyngaz.2024ATOMINĖ2025
 EP 
+PavadinimasMetaiNEVYKĖLĖS DIENORAŠTIS2022NEVYKĖLĖS GIESMĖS2024

 Singlai 

 Kaip pagrindinė atlikėja 
+PavadinimasMetaiaerobika2022dreineris konteineris esineleisiu glostyt kasharoaš tavo lovoj, o tu lolą kapojirūkymo zona (su mdnght7)eyez20132023zdrw dar kartą2024M.A.trica2025WIFEY

 Kaip nepagrindinė atlikėja 
+PavadinimasMetaiissilydziau (barkodas su dj nevykele)2022Fake (jautì su dj nevykele)2023

 Šaltiniai 

Kategorija:Lietuvos elektroninės muzikos atlikėjai